2. pielikums

Cēsu novada domes 2024. gada \_\_. novembra

lēmumam Nr. \_\_\_

(prot. Nr. \_\_, \_\_. punkts)

Cēsu novada domes 2024. gada \_\_\_. novembra saistošo noteikumu Nr. \_\_\_\_\_ “Grozījumi Cēsu novada domes 2024. gada 23. maija saistošajos noteikumos Nr. 13 “Cēsu novada pašvaldības nolikums””

PASKAIDROJUMA RAKSTS

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Cēsu novada domes 2024. gada 23. maija saistošo noteikumu Nr. 13 “Cēsu novada pašvaldības nolikums” (turpmāk – Saistošie noteikumi) 12.7. apakšpunktā noteikts, ka domes priekšsēdētājs paraksta darba līgumu ar izpilddirektoru atbilstoši domes lēmumam, savukārt 20.12. apakšpunktā noteikts, ka izpilddirektors paraksta darba līgumu ar izpilddirektora vietnieku. Tā kā Pašvaldību likuma 21. panta septītajā daļā noteikts, ka darba līgumu ar pašvaldības izpilddirektoru vai izpilddirektora vietnieku slēdz domes priekšsēdētājs, no saistošo noteikumu 12.7. un 20.12 apakšpunkta izslēdzams regulējums par darba līguma slēgšanu ar minētajām amatpersonām.Saistošo noteikumu 32. punktā ir minētas kapitālsabiedrības, kurās pašvaldība ir kapitāla daļu turētāja. Cēsu novada dome 2022. gada 21. aprīlī pieņēma lēmumu Nr. 204 “Par SIA “Jaunpiebalgas pašvaldības ambulance” likvidāciju’’, ar kuru nolēma izbeigt Cēsu novada pašvaldības līdzdalību SIA “Jaunpiebalgas pašvaldības ambulance”, reģistrācijas Nr. 40003299967, to likvidējot. Kapitālsabiedrība ir likvidēta un 2024. gada 10. septembrī ir izslēgta no Latvijas Republikas Uzņēmuma reģistra komercreģistra. Cēsu novada dome 2024. gada 22. februārī pieņēma lēmumu Nr. 51 “Par Cēsu novada pašvaldības līdzdalības izbeigšanu sabiedrībā ar ierobežotu atbildību “Ungurmuiža”, reģ. Nr.54103020291 un likvidāciju”, ar kuru nolemts Izbeigt Cēsu novada pašvaldības līdzdalību sabiedrībā ar ierobežotu atbildību “Ungurmuiža”, to likvidējot. Kapitālsabiedrība ir likvidēta un 2024. gada 21. augustā ir izslēgta no Latvijas Republikas Uzņēmuma reģistra komercreģistra. Līdz ar to nepieciešams veikt grozījumus Saistošo noteikumu 32. punktā, no tā izslēdzot 32.6. un 32.10. apakšpunktu.Saistošo noteikumu 2.4.3. apakšnodaļā noteikts regulējums par pašvaldības komisijām, konsultatīvajām padomēm un darba grupām. Cēsu novada dome ar 2022. gada 24. februāra lēmumu Nr. 103 (prot. Nr 4, 52.p.) ir izveidojusi Cēsu novada pašvaldības Bērnu tiesību aizsardzības sadarbības grupu, ar 2023. gada 23. februāra lēmumu Nr. 90 “Par Komisijas brīvo vietu sadalei pirmsskolas izglītības iestādē un nolikuma apstiprināšanu” - Komisiju brīvo vietu sadalei pirmsskolas izglītības iestādē, ar 2023. gada 14. septembra lēmumu Nr. 488 “Par Stipendiju piešķiršanas komisiju” - Stipendiju piešķiršanas komisiju stipendiju piešķiršanai studijām Cēsu novada pašvaldības atbalstītās sociālā darba speciālistu programmās, ar 2024. gada 23. maija lēmumu Nr. 263 (prot. Nr. 6, 49.punkts) - Āraišu ezerpils Arheoloģiskā parka konsultatīvās padomi, ar 2024. gada 7. novembra lēmumu Nr. \_\_\_ (prot. Nr. \_\_\_, \_\_.punkts) - Cēsu novada pašvaldības Ētikas komisiju. Tādējādi nepieciešams papildināt Saistošo noteikumu 27.punktu, tajā iekļaujot minētās komisijas, kā arī nepieciešams papildināt ar jauniem punktiem, nosakot, ka dome ir izveidojusi Cēsu novada pašvaldības Bērnu tiesību aizsardzības sadarbības grupu un Āraišu ezerpils Arheoloģiskā parka konsultatīvo padomi.Pašvaldību likuma 53. panta ceturtajā daļā noteikts, ka komisiju un padomju sēdes ir atklātas, izņemot likumā noteiktajos gadījumos. Taču šobrīd nav noteikta kārtība, kādā iedzīvotāji var piedalīties komisijas un konsultatīvo padomju sēdēs. Komisiju un padomju nolikumi ir iekšējie normatīvie akti, kuri nav saistoši iedzīvotajiem, līdz ar to šādu kārtību nepieciešams noteikt Saistošajos noteikumos. Tā kā šāda kārtība attiecībā uz domes un tās komitejas sēdēm ir noteikta Saistošo noteikumu 5. nodaļā, līdzīgu kārtību var noteikt arī attiecībā uz komisiju un padomju sēdēm, papildinot saistošo noteikumu 5.nodaļu. Atšķirībā no dalības domes vai komitejas sēdē, paredzēts, ka Saistošajos noteikumos noteiktajos gadījumos (40.1 un 41.1 punkts) dalība komisijas vai padomes sēdē piesakāma vienu darbdienu pirms sēdes norises dienas (dalībai domes vai komitejas sēdē – attiecīgi divas darbdienas). |
| 1. Fiskālā ietekme uz pašvaldības budžetu
 | Saistošajiem noteikumiem nav fiskāla ietekme uz pašvaldības budžetu, to īstenošanai nav nepieciešami papildu resursi, tie neparedz jaunu institūciju vai darba vietu veidošanu, esošo institūciju kompetences paplašināšanu.   |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Sociālā ietekme – veicina sabiedrības iesaisti pašvaldības darbā.Ietekme uz vidi – nav.Ietekme uz iedzīvotāju veselību – nav.Ietekme uz uzņēmējdarbības vidi pašvaldības teritorijā – nav.Ietekme uz konkurenci – nav.  |
| 1. Ietekme uz administratīvajām procedūrām un to izmaksām
 | Saistošie noteikumi būtiski nemaina līdzšinējās administratīvās procedūras un ar to saistīto kārtību.    |
| 1. Ietekme uz pašvaldības funkcijām un cilvēkresursiem
 | Nav ietekmes |
| 1. Informācija par izpildes nodrošināšanu
 | Saistošo noteikumu izpildē ir iesaistīti domes komisiju vai konsultatīvo padomju vadītāji un sekretāri. Saistošo noteikumu izpilde tiek nodrošināta apstiprinātā pašvaldības budžeta ietvaros un papildu finansējums nav paredzēts.   |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi neparedz papildu izmaksas.  |
| 1. Izstrādes gaitā veiktās konsultācijas ar privātpersonām un institūcijām
 | Saistošo noteikumu projekts un tam pievienotais paskaidrojuma raksts publicēts pašvaldības oficiālajā tīmekļvietnē [www.cesis.lv](http://www.cesis.lv) sadaļā “Sabiedrības līdzdalība” 2024. gada \_\_. novembra, paredzot termiņu sabiedrības viedokļa noskaidrošanai divas nedēļas, tas ir līdz 2024. gada \_\_. novembrim. *Informācija par saņemtajiem priekšlikumiem, iebildumiem (ir/nav, ja ir - kādi un, vai ņemti vērā).*  |